# Ártánd Község Önkormányzat 1.

**P** o l g á r m e s t e r é t ő l

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Előkészítő:** **Dr. Köstner Dávid**

**jegyző**

## ELŐTERJESZTÉS

**a közterületek elnevezéséről, valamint az elnevezés megváltoztatására irányuló kezdeményezés és a házszám-megállapítás szabályairól szóló 10/2014. (IX. 23.) önkormányzati rendelet módosításáról**

A Hajdú-Bihar Vármegyei Kormányhivatal törvényességi észrevétele alapozta meg az előterjesztés címében szereplő rendelet módosítását. A módosítások mögött apró fogalmi meghatározások, azok javításai, módosításai találhatóak.

A rendelet váza nem változik, hatáskörök, eljárások nem változnak a jogszabályban.

Kérem a Képviselő-testületet, hogy az előterjesztésben foglalt rendelettervezetet szíveskedjen megtárgyalni és elfogadni.

Ártánd, 2023. március 6.

**Benkő Sándor** polgármester

**ELŐZETES HATÁSVIZSGÁLAT**

(a jogalkotásról szóló 2010. évi CXXX. törvény 17. §-a alapján) A tervezett jogszabály valamennyi jelentősnek ítélt hatásai, különösen:

**1. Társadalmi hatásai:** A rendelet megtartja jelenlegi formáját, társadalmi hatása nem mérhető.

**2. Gazdasági hatásai:** Az önkormányzatot érintő jelentős gazdasági hatása nincs.

**3. Költségvetési hatásai:** Az önkormányzatot érintő jelentős költségvetési hatása nincs a tavalyi költségvetéséhez képest.

**4. Környezeti következményei:** A rendeletnek közvetlen környezeti hatása nincs.

**5. Egészségi következményei:** A rendeletnek közvetlen egészségi hatása, egészségügyi következménye nincs.

**6. Adminisztratív terheket befolyásoló hatásai:** A tervezetnek adminisztratív terheket befolyásoló hatása: A rendelet megalkotásának az adminisztratív terheket tekintve új, többlet terheket eredményező hatása nincs.

**7. A jogszabály megalkotásának szükségessége:** A jogszabály megalkotásának szükségességét a Kormányhivatal törvényességi észrevétele alapozta meg.

**8. A jogalkotás elmaradásának várható következményei:** Törvényességi felhívás a Kormányhivatal részéről.

**9. A jogszabály alkalmazásához szükséges személyi, szervezeti, tárgyi és pénzügyi feltételek:** A rendelet alkalmazása nem igényel többlet személyi és tárgyi feltételt.

**Biharkeresztes, 2023. március 6.**

**Dr. Köstner Dávid**

**jegyző**