**2022. évi közfoglalkoztatási programok végrehajtása**

**Program megnevezése: Mezőgazdasági program**

**Költségek:**

* + - **Bérköltség: 6 560 400 Ft.**
    - **Beruházási és dologi költség: 4 848 415 Ft.**
    - **Összesen: 11 408 815 Ft.**

**Felajánlott saját forrás: 0 Ft**

**Támogatás időszaka:** 2022.03.01 - 2023.02.28 –ig.

**Foglalkoztatott létszám:** 5 fő

**Munkakör:** egyszerű mezőgazdasági foglalkozású

**2022. évben elvégzett tevékenység szöveges bemutatása:**

A projekt kertészeti növénytermesztésre és állattartásra épült.

**Létszám:** 5 fő. Pályázatunkat úgy terveztük meg, hogy egész évben munkát tudjunk biztosítani a foglalkoztatottak jelentős részének. Az állattartás a téli hónapokban is feladatot tudott adni a munkások számára. A 2023. évi munkák előkészítését segítette a téli hónapokban történő foglalkoztatás, ennek hiányában termelésünk súlyos károkat szenvedhetett volna. A megvalósítás helyszínei az önkormányzat saját földterületei: 11/3 hrsz, 16 hrsz, 037/1 hrsz, 093/2 hrsz, 0117/1 hrsz, 292/2 hrsz - állattartás, 312 hrsz. voltak.

A termékeket első sorban a közös önkormányzati hivatalhoz tartozó települések óvodáiban, iskoláiban és öregek napközi otthonában közétkeztetési célokra használtuk. Az eper termesztésével azért foglalkoztunk, mert kis beruházást igénnyel, sok kézi munkát tudtunk biztosítani a dolgozóknak, a növény nevelése, kézi betakarítása során. Az idei évben mezőgazdasági projektünkben tovább folytattuk a pulyka, valamint tojótyúk tartását.

**Program során elért eredmények:**

* kitermelt biomassza, apríték: 2 t
* parlagfű mentesítéssel megtisztított terület nagysága: 41 930 m2
* földieper: 1500 kg
* búza: 20 q
* kukorica: 8 000 kg
* lucerna: 200 kg
* tojótyúk: 200 db
* tyúktojás: 23000 db
* pulykahús: 242 kg

**Program megnevezése: Szociális jellegű program**

**Költségek:**

* + - **Bérköltség: 7 872 480 Ft.**
    - **Beruházási és dologi költség: 2 040 310 Ft.**
    - **Összesen: 9 912 790 Ft.**

**Felajánlott saját forrás: 0 Ft**

**Támogatás időszaka:** 2022.03.01 - 2023.02.28 –ig.

**Foglalkoztatott létszám:** 6 fő

**Munkakör:** kubikos

**2022. évben elvégzett tevékenység szöveges bemutatása:**

Településünk önállóan pályázott 6 fő 8 órában történő foglalkoztatására. A programunk két elemből, közút és földút-felújítási programelemből épült fel.

A közutak felújításában ebből 6 fő kubikos vett részt. A programban a Táncsics (301 hrsz.), Kossuth (235/1 hrsz.) 1,2 km , Templom (234/5 hrsz.) 0,7 km, Ady (311 hrsz.) 0,5 km, Petőfi u. (235/2 hrsz.) 0,224 km, Arany János (264 hrsz.) 0,4 km, Hunyadi u. (234/3 hrsz.) 0,48 km, Széchenyi u. (111/1 hrsz.) 0,296 km. Az összes Ártánd Község Önkormányzata tulajdonában lévő, felújítandó és padkázandó út hossza 31 435 m2. Az összes kátyúzással érintett aszfaltborítás 7 319 m, effektív kátyú 110 m2-en lett javítva.. A programban szereplő utcák terhelhetősége és időjárási elemekkel való ellenálló képessége az építésük óta eltelt egy vagy egyes esetekben akár két évtized alatt, jelentősen romlottak. Az útépítés során nem a jelenlegi forgalomnak megfelelő teherbírású alapok készülnek. Belterületi útjaink teljes hosszon állandó karbantartást igényelnek, a nyomvályúsodás és a kátyúk újra keletkezése településünkön mindennapos probléma. A földutak felújításában 6 fő kubikos vett részt, a program során a hrsz: 025 2,2 km, 028/1 1,75 km, 068/1 3,2 km, 0171/1 1,8 km, 0240 3,5 km, 11/3 4,1 km összesen: 16,6 km hosszan 34 929 m2 felületen a dűlőutakat járhatóvá tettük és karbantartottuk. A földutak felújítása alatt az önkormányzati kezelésben levő mezőgazdasági utak javításával és karbantartásával kívántuk elősegíteni a településeken a gazdálkodást folytató vállalkozók tevékenységét. A projekt részét képezte az utak mellett található külterületi vízelvezető csatornák tisztítása és karbantartása, melyet főleg télen végeztünk. Hideg időben a kitermelt nyesedék tüzelésre történő előkészítését, aprítását végezték a közfoglalkoztatottak.

**Program során elért eredmények:**

* parlagfű mentesítéssel megtisztított terület nagysága: 34 929 m2
* kitermelt biomassza, fa: 5 erdei m3
* kitermelt biomassza, apríték: 1 t
* kitermelt biomassza, egyéb: 1 t
* megtisztított mezőgazdasági földutak hossza: 34 929 m2
* javított mezőgazdasági földutak hossza: 34 929 m2
* megtisztított közutak hossza: 31 435 m2
* padkázott közutak hossza: 31 435 m2
* javított (kátyúzott) közutak hossza: 110 m2
* karbantartott csatornák, belvízelvezető árkok hossza: 5000 m

**Program megnevezése: hosszabb időtartamú közfoglalkoztatás**

**Költségek:**

* + - **Bérköltség: 2 614 088 Ft.**
    - **Közvetlen és anyagköltség: 0 Ft.**
    - **Összesen: 2 614 088 Ft.**

**Felajánlott saját forrás: 0 Ft**

**Támogatás időszaka:** 2022.03.01 - 2022.06.04 –ig. 4 fő, 2022.03.01-2022.08.31-ig 2 fő.

**Foglalkoztatott létszám:** 6 fő

**Munkakör:** köztisztasági munkás

**2022. évben elvégzett tevékenység szöveges bemutatása:**

Az Önkormányzat saját bevételei az alacsony foglalkoztatási mutató miatt nem teszik

lehetővé a munkavállalók munkaviszony, illetve közalkalmazotti munkaviszony keretében történő foglalkoztatását.

A 6 fő köztisztasági munkás feladatai voltak: köz- és zöldterületek tisztán és rendben tartása, virágágyások gondozása, avar eltakarítása, szemétszedés, fűnyírás. Téli időszakban feladataik kiegészültek hólapátolással és az utak csúszás és jégmentesítéssel. Munkájuk településünk esztétikus megjelenését és az ide látogatók általi megítélését segítette elő.

**Program megnevezése: hosszabb időtartamú közfoglalkoztatás**

**Költségek:**

* + - **Bérköltség: 1 346 160 Ft.**
    - **Közvetlen és anyagköltség: 0 Ft.**
    - **Összesen: 1 346 160 Ft.**

**Felajánlott saját forrás: 0 Ft**

**Támogatás időszaka:** 2022.09.01 - 2023.02.28 –ig.

**Foglalkoztatott létszám:** 2 fő

**Munkakör:** köztisztaság imunkás

**2022. évben elvégzett tevékenység szöveges bemutatása:**

2 főköztisztasági munkás foglalkoztatásával megvalósítottuk a köz- és zöldterületek tisztán és rendben tartását., virágágyások gondozását, avar eltakarítását, szemétszedést, fűnyírást, parlagfűirtást. Téli időszakban feladataik kiegészültek hólapátolással és az utak csúszás és jégmentesítéssel. Munkájuk településünk esztétikus megjelenését és az ide látogatók általi megítélését segítették elő. Fontos szempont volt a lakosok tiszta, rendezett környezetben való életvitelének szem előtt tartása.